b"\n_START_ARTICLE_\nCan Sala (Premi\xc3\xa0 de Dalt)\n_START_SECTION_\nDescripci\xc3\xb3\n_START_PARAGRAPH_\nCasa que sobresurt pel seu gran volum i les seves grans dimensions. Est\xc3\xa0 formada per una planta baixa i dos pisos. Coberta per una teulada de dues vessants amb el carener paral\xc2\xb7lel a la fa\xc3\xa7ana, on la l\xc3\xadnia de la teulada es trenca per formar un petit front\xc3\xb3 que trenca la sensaci\xc3\xb3 d'estructura c\xc3\xbabica. Sobresurt un ampli volad\xc3\xads de la teulada amb bigues de fusta. La fa\xc3\xa7ana combina les finestres i el portal de mig punt amb els balcons amb llindes. S'ha de fer notar la gran longitud dels murs laterals i la gran quantitat de finestres que s'obren._NEWLINE_L'inter\xc3\xa8s de l'edifici recau en els esgrafiats que recorren les l\xc3\xadnies principals de l'edifici i coronen les parts m\xc3\xa9s importants. Fonamentalment s\xc3\xb3n garlandes de tipus floral amb alguns ocells molt ben conservats."